  Туспуктэм: Руслан Нуриахметов Наталия Сильвестрова Госуслугиын «Запись в организацию спортивной подготовки» услуга кылдӥз. Удмуртиын улӥсьёс нылпиоссэс спорт школаосы портал пыр гожтыны быгато. Со сярысь элькун тӧролэн но кивалтэтлэн пресс-службазы ивортӥз. Гожтӥськыны пӧртэм кружокъёсы но секциосы луоз: дунынъёсаз но дунтэкъёсаз, озьы ик нимаз ортчытӥськисьёсаз но. Со понна курисьлэн паспортэз, нылпилэн вордскем сярысь свидетельствоез но СНИЛС-эз кулэ. Куриськон келяку спорт амалэз, огазеяськонэз но группаез бырйыны луэ. « Услуга 85 улосвылын ужа ни, со пӧлын Удмуртия но. <…> Табере анй-атайёс нылпизэс кельшись секцие гуртысьтызы потатэк гожтыны быгато. Куриськон келян понна пиналлэсь СНИЛС-сэ гожтоно но адресэ, кытысь спорт огазеяськонъёсты утчаськоды, но спорт амалэз пусъёно. Сое сервис секциос шедьтоз, герӟаськон тодэтъёсынызы, ужан радлыкенызы но группаосазы адями люканлэн мынэменыз тодматоз » Денис Парахин, Удмуртиысь физической культурая но спортъя министр Куриськонэз кутэм бере, спорт огазеяськон личной кабинетэ пырон эскеронэз ӧтён келялоз. Быръёнъёслэн йылпумъянъёссыя нылпиез кутон сярысь увортон вуоз. Кружоке гожтӥськон сярысь куриськонэз сизьым нунал ӵоже эскеро, пырон конкурс вань ке – 45 нунал. Тодэ вайытом, 2023-тӥ арын Удмуртиын спорт инфрасӧзнэтэ 800 миллион манетлэсь ятыр коньдон висъязы. Тегъёс: Госуслуги Спорт нылпиос Удмуртия  